У Вікіпедыі ёсць артыкулы пра іншых асоб з прозвішчам Іваноў.
У Вікіпедыі ёсць артыкулы пра іншых асоб з прозвішчам Дзмітрый Іваноў.

**Дзмітрый Іваноў** (нар. 21 лютага 1997, Віцебск) — беларускі футбаліст, нападнік.

Клубная кар’ера
---------------

Выхаванец віцебскай СДЮШАР «Камсамолец», з 2013 года пачаў выступаць за каманду «Віцебск-2» у Другой лізе. У 2015 годзе, пасля таго як «Віцебск» выйшаў у Вышэйшую лігу, стаў гуляць за дубль, часам прыцягваўся да асноўнай каманды. Дэбютаваў у складзе «Віцебска» 18 ліпеня 2015 года ў матчы Кубка Беларусі супраць пінскай «Хвалі» (3:1), выйшаўшы на замену ў другім тайме, а 8 жніўня таго ж года правёў свой адзіны матч за «Віцебск» у Вышэйшай лізе, калі выйшаў на замену ў канцы сустрэчы з «Белшынай» (1:1).

У пачатку 2016 года перайшоў у мінскае «Тарпеда», дзе пераважна выхадзіў на замену. У першай палове 2017 года гуляў у арэндзе ў «Оршы», а ў ліпені далучыўся да «Энергетык-БДУ». У якасці іграка «Энергетыка-БДУ» ў кастрычніку 2017 года быў заяўлены на матч Першай лігі з «Тарпеда» (0:0), хоць гэта супярэчыла ўмовам арэнднага пагаднення, з-за чаго пазней тарпедаўцам была прысуджана тэхнічная перамога 3:0.

У сакавіку 2018 года зноў быў аддадзены ў арэнду ў «Оршу», а ў лютым 2019 года перайшоў у гэты клуб на трывалай аснове. Замацаваўся ў якасці асноўнага нападніка «Оршы», у сезоне 2019 з 17 галамі стаў другім бамбардзірам Першай лігі.

Са студзеня 2020 года знаходзіўся на праглядзе ў гродзенскім «Нёмане» і ў лютым падпісаў трохгадовы кантракт з клубам. Гуляў пераважна за дубль, у асноўнай камандзе звычайна зрэдку выхадзіў на замену ў канцы матча. У чэрвені 2021 года кантракт з «Нёманам» па пагадненні бакоў быў разарваны.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | Д3 | Віцебск-2 | Беларусь | 2 | 0 |
| 2014 | Д3 | Віцебск-2 | Беларусь | 10 | 3 |
| 2015 | Д1 | Віцебск | Беларусь | 1 | 0 |
| 2016 | Д2 | Тарпеда | Беларусь | 11 | 3 |
| 2017 (1) | Д2 | Орша | Беларусь | 8 | 0 |
| 2017 (2) | Д2 | Энергетык-БДУ | Беларусь | 11 | 0 |
| 2018 | Д2 | Орша | Беларусь | 23 | 3 |
| 2019 | Д2 | Орша | Беларусь | 27 | 17 |
| 2020 | Д1 | Нёман | Беларусь | 9 | 0 |
| 2021 (1) | дубль | Нёман | Беларусь |  |  |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Dmitri Ivanov // Transfermarkt — 2000.<a href='https://wikidata.org/wiki/Track:Q2449070'></a>
2. ↑  Минское "Торпедо" отдало Дмитрия Иванова в аренду "Орше"
3. ↑  Пять человек подписали контракты с "Оршей"
4. ↑  "Неман" подписал бомбардира из первой лиги
5. ↑  Контракт нападающего Дмитрия Иванова с "Неманом" расторгнут по соглашению сторон
6. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |